4e1b75c3b978122f3f5234d170803f4a

 Hej, jeg har stjålet en pung i en butik for nogle uger siden og da jeg gik ud af kassen bippede jeg, men de fandt den ik og jeg har haft det dårligt lige siden.   
Hvad skal jeg gøre? 
Tyveri
======


ungzone.dk
2020.10

 Hej kære anonyme :)  
Når man er ung gør man nogle gange nogle rigtig dumme ting, f.eks. som at stjæle. Både fordi man afprøver grænser og synes det er spændende eller farligt. Der hvor det ikke er så godt, er når det går ud over andre mennesker eller andre menneskers ting. Jeg siger ikke at det er okay at stjæle, men jeg forstår det godt, for jeg har selv gjort det, da jeg var yngre. Jeg stjal fordi jeg følte et gruppepres, hvilket selvfølgelig ikke er en undskyldning, men jeg gjorde det og vi blev heldigvis opdaget af pædagogerne i fritidshjemmet og skulle derfor tilbage til butikken og undskylde, og aflevere tingene. Det var simpelthen så pinligt og jeg ringede tudende hjem til mor og far, og har altså ikke stjålet siden.  
Jeg synes det er rigtig fint at du har skyldfølelse, for det *er* ikke okay at stjæle, og jeg synes du skal aflevere pungen tilbage. Du kan jo tage tilbage selv, med en forælder og aflevere den og håbe på at de ikke gør mere ud af det. Eller du kan lægge et brev i pungen, hvor du undskylder og placere den i butikken et sted.   
  
Så snart du har gjort det vil du føle dig lettet og jeg tvivler på du vil gøre det igen :)  
Held og lykke  
  
Knus og kram, Josefine 

 Hej,   
  
Jeg forstår godt, du har det rigtig dårligt over det. Jeg tror, det bedste du kan gøre for at slippe for den dårlige samvittighed er at få afleveret pungen tilbage. Hvis du ikke selv tør gå ned i butikken med den, så få dine forældre eller en ven til at gøre det. De kan fortælle, at de kender den, der har stjålet pungen, og at personen fik dårlig samvittighed og derfor vil aflevere den tilbage.   
  
Håber du kan bruge mit råd.  
  
Mange hilsnerMichala 